ประกาศคณะกรรมการกํากับหลักทรัพย์และตลาดหลักทรัพย์ที่ กธ. 37/2545เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้(ฉบับที่ 4) อาศัยอํานาจตามความในมาตรา 14 และมาตรา 114 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้ยกเลิกความในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 และให้ใช้ความต่อไปนี้แทน "ข้อ 6 บริษัทหลักทรัพย์ต้องแบ่งแยกหน่วยงานและบุคลากรที่ติดต่อ ชักชวน หรือให้คําแนะนําเกี่ยวกับการลงทุนในหลักทรัพย์แก่ลูกค้า กับหน่วยงานและบุคลากรที่ตัดสินใจซื้อขายหลักทรัพย์เพื่อบริษัทหลักทรัพย์ออกจากกัน"ข้อ 2 ให้ยกเลิกความในข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 และให้ใช้ความต่อไปนี้แทน "ข้อ 16 ในการติดต่อ ชักชวน หรือให้คําแนะนําเกี่ยวกับการลงทุนในหลักทรัพย์แก่ลูกค้า บริษัทหลักทรัพย์ต้องจัดให้เจ้าหน้าที่ติดต่อลูกค้าซึ่งได้ขึ้นทะเบียนกับสํานักงานตามหลักเกณฑ์ที่สํานักงานประกาศกําหนดเป็นผู้ดําเนินการ เว้นแต่กรณีการให้บริการแก่ลูกค้าสถาบันบริษัทหลักทรัพย์อาจจัดให้บุคลากรที่ตัดสินใจซื้อขายหลักทรัพย์เพื่อบริษัทหลักทรัพย์ทําหน้าที่ดังกล่าวได้" ข้อ 3 ให้ยกเลิกความในข้อ 17 และข้อ 18 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 7/2544 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 2) ลงวันที่ 15 กุมภาพันธ์ พ.ศ. 2544 และให้ใช้ความต่อไปนี้แทน "ข้อ 17 ในการให้บริการแก่ลูกค้ารายย่อย บริษัทหลักทรัพย์ต้องตรวจสอบดูแลให้เจ้าหน้าที่ติดต่อลูกค้าปฏิบัติงานตามหลักเกณฑ์ดังต่อไปนี้(1) ปฏิบัติงานด้วยความซื่อสัตย์สุจริต โดยคํานึงถึงประโยชน์ของลูกค้าเป็นสําคัญ(2) ไม่เบียดบังหรือแสวงหาผลประโยชน์ใด ๆ โดยมิชอบ เพื่อตนเอง เพื่อบริษัทหลักทรัพย์ หรือเพื่อบุคคลอื่น โดยอาศัยโอกาสในการปฏิบัติงาน(3) รักษาความลับของลูกค้า และไม่เปิดเผยข้อมูลส่วนบุคคล ข้อมูลซื้อขายหลักทรัพย์ หรือข้อมูลทางการเงินของลูกค้าให้บุคคลอื่นทราบ เว้นแต่จะได้รับความยินยอมจากลูกค้าหรือเพื่อปฏิบัติตามกฎหมายหรือมีกฎหมายให้อํานาจกระทําได้(4) ปฏิบัติต่อลูกค้าทุกรายอย่างเป็นธรรม(5) ทําความรู้จักลูกค้า โดยอย่างน้อยต้องจัดให้มีเอกสารที่แสดงถึงความมีตัวตนของลูกค้าหรือผู้ที่มีอํานาจในการตัดสินใจซื้อขายในกรณีที่ลูกค้าเป็นนิติบุคคล (6)ไม่ติดต่อ ชักชวน หรือแนะนําให้ลูกค้าซื้อหรือขายหลักทรัพย์ที่บริษัทหลักทรัพย์มีส่วนได้เสียหรือมีโอกาสที่จะมีส่วนได้เสียในลักษณะที่อาจก่อให้เกิดความขัดแย้งทางผลประโยชน์ตามที่สํานักงานประกาศกําหนด เว้นแต่จะได้แจ้งให้ลูกค้าทราบถึงส่วนได้เสียดังกล่าว ทั้งนี้เจ้าหน้าที่ติดต่อลูกค้าต้องดําเนินการทุกขั้นตอนเพื่อให้แน่ใจว่าลูกค้าได้รับการปฏิบัติอย่างเป็นธรรม (7) ในกรณีที่บริษัทหลักทรัพย์ได้รับใบอนุญาตประกอบธุรกิจหลักทรัพย์ประเภการเป็นนายหน้าซื้อขายหลักทรัพย์ด้วย เจ้าหน้าที่ติดต่อลูกค้าต้องแจ้งให้ลูกค้าทราบก่อนทุกครั้งว่าบริษัทหลักทรัพย์ทํารายการซื้อขายกับลูกค้าในฐานะที่เป็นนายหน้าซื้อขายหลักทรัพย์หรือเป็นผู้ค้าหลักทรัพย์ (8) เปิดเผยข้อมูลเกี่ยวกับความเสี่ยงและลักษณะของหลักทรัพย์(9) ในกรณีที่มีการให้คําแนะนําเกี่ยวกับหลักทรัพย์ใดหลักทรัพย์หนึ่ง เจ้าหน้าที่ติดต่อลูกค้าต้องปฏิบัติงานตามมาตรฐานการให้คําแนะนําต่อไปนี้ด้วย (ก) รวบรวมข้อมูลของลูกค้าเกี่ยวกับวัตถุประสงค์การลงทุน สถานภาพทางการเงินและความต้องการของลูกค้า รวมทั้งทบทวนข้อมูลเกี่ยวกับลูกค้าเมื่อมีการเปลี่ยนแปลงอย่างมีนัยสําคัญ เพื่อนํามาประกอบการพิจารณาให้คําแนะนําที่เหมาะสม (ข) ระมัดระวังและเอาใจใส่ในการเตรียมคําแนะนําและการให้คําแนะนําโดยอาศัยหลักวิชา ความรู้ความเข้าใจเกี่ยวกับหลักทรัพย์ และสภาพตลาดของหลักทรัพย์นั้นรวมทั้งข้อมูลเกี่ยวกับลูกค้าที่รวบรวมไว้ (ค) ไม่ให้คําแนะนําหรือข้อมูลที่อาจก่อให้เกิดความเข้าใจผิดในสาระสําคัญเกี่ยวกับการลงทุนในหลักทรัพย์หรือมีเจตนาหลอกลวงลูกค้า ข้อ 18 ในการให้บริการแก่ลูกค้าสถาบัน บริษัทหลักทรัพย์ต้องตรวจสอบดูแลให้เจ้าหน้าที่ติดต่อลูกค้าปฏิบัติงานตามหลักเกณฑ์ในข้อ 17 (3) และ (5)" ข้อ 4 ให้เพิ่มความต่อไปนี้เป็นข้อ 19/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 "ข้อ 19/1 ในกรณีที่การซื้อขายหลักทรัพย์เกิดจากความประสงค์ของลูกค้าเองโดยเจ้าหน้าที่ติดต่อลูกค้าไม่ได้ให้คําแนะนําแก่ลูกค้า เจ้าหน้าที่ติดต่อลูกค้าต้องจัดทําหลักฐานที่แสดงให้เห็นได้ว่าการซื้อขายหลักทรัพย์ดังกล่าว เจ้าหน้าที่ติดต่อลูกค้าไม่ได้มีการให้คําแนะนําแก่ลูกค้า" ข้อ 5 การจัดให้เจ้าหน้าที่ติดต่อลูกค้าซึ่งต้องขึ้นทะเบียนกับสํานักงานตามที่กําหนดในข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศนี้ ให้ใช้บังคับตั้งแต่วันที่ 1 กรกฎาคม พ.ศ. 2545 สําหรับการให้บริการ ณ สํานักงานใหญ่หรือสาขาของบริษัทหลักทรัพย์ที่อยู่ในเขตกรุงเทพมหานครและปริมณฑล และตั้งแต่วันที่ 31 มีนาคม พ.ศ. 2546 สําหรับการให้บริการ ณ สํานักงานใหญ่หรือสาขาของบริษัทหลักทรัพย์ที่อยู่นอกเขตกรุงเทพมหานครและปริมณฑล ข้อ 6 ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2545 เป็นต้นไป ประกาศ ณ วันที่ 5 มิถุนายน พ.ศ. 2545 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์